Pentru credinţă 


1. Pentru credinţă, nu-i cuvântul "poate" 

ci "ştiu" căci ea e-n Dumnezeu Cel Sfânt, 

/: Cel Drept şi-Atotputernic peste toate: 
El poate tot în cer şi pe pământ! :/ 


2. Pentru credinţă, spaţiu nu mai este 
şi nici al timpului puternic zid, 
/: ci ea-i pe-a veşniciei sfinte creste 
şi orizonturi noi i se deschid. :/ 


3. Pentru credinţă, nu e despărţire 
în toţi ai săi copii născuţi de Sus, 
/: căci ea-i un trup cu veşnica iubire 
şi-n taina unităţii i-a adus. :/ 


4, Să ne păstrăm în unica credinţă, 
în ea suntem în adevăr şi-n har, 
/: prin ea păşim cu sfântă biruinţă 
spre-al cerurilor nesfârşit hotar. :/ 


